
	 REPUBLIKA HRVATSKA
OPĆINSKI SUD U NOVOM ZAGREBU
    STALNA SLUŽBA U ZAPREŠIĆU
        Trg žrtava fašizma 1, Zaprešić
Posebna sudska pisarnica za izvršenje
         prekršajnopravnih sankcija

R E P U B L I K A  H R V A T S K A
R J E Š E N J E

Općinski sud u Novom Zagrebu, Stalna služba u Zaprešiću, po sutkinji Bojani Atanasov, uz sudjelovanje sudskog referenta Zvjezdane Blažanović, u predmetu izvršenja prekršajnopravne sankcije osuđenom Ivanu Barušiću, 20. srpnja 2026.

r i j e š i o    j e

 Na temelju članka 14. stavka 1. Prekršajnog zakona ("Narodne novine" broj 107/07, 39/13, 157/13., 110/15., 70/17., 118/18)  obustavlja se postupak izvršenja novčane kazne izrečene osuđenom Ivanu Barušiću, OIB 78752409168, rođenom 25.2.1999., sa prebivalištem u Dubravici, otovačka ulica 40, zbog prekršaja iz članka 216. st.7., čl. 238. st.7., čl. 114. st.3., čl. 114. st.3. Zakona o sigurnosti prometa na cestama i čl. 65. st.1. Zakona o obveznim osiguranjima u prometu.

Obrazloženje

1. Pravomoćnom presudom  Općinskog suda u Novom Zagrebu, poslovni broj Pp-2221/2023, od 22. lipnja 2023.,  osuđenom Ivanu Barušiću,  izrečena je novčana kazna u iznosu od  2.045,00 eura. Osuđenik je dio novčane kazne odradio radom za opće dobro u trajanju od 4 sata.  Odluka o prekršaju postala je pravomoćna 3. srpnja 2023.
2. Odredbom članka 14. stavka 1. Prekršajnog zakona  propisano je da zastara izvršenja kazni i drugih prekršajnopravnih sankcija nastupa u svakom slučaju kada proteknu tri godine od dana pravomoćnosti odluke kojom je izrečena kazna ili druga prekršajnopravna sankcija.
3. Budući je od dana pravomoćnosti odluke o prekršaju proteklo je više od tri godine nastupila je zastara izvršenja prekršajnopravnih sankcija, zbog čega je postupak izvršenja obustavljen.
Zaprešić, 20. srpnja 2026.


	Sudski referent                                                                                                                                                                                      
Zvjezdana Blažanović
	     
	                                                                    Sutkinja
                                                            Bojana Atanasov

Uputa o pravnom lijeku:
Protiv ovog rješenja dopuštena je žalba u roku od tri dana od dana dostave. Žalba se podnosi Općinskom sudu u Novom Zagrebu,  Stalnoj službi u Zaprešiću, Trg žrtava fašizma 1, Zaprešić, u dva primjerka, a o žalbi odlučuje Visoki prekršajni sud Republike Hrvatske.

Dostaviti:
1. osuđeniku 
2.  spis

